AIŠKINAMASIS RAŠTAS

Dėl Molėtų rajono savivaldybės jaunimo vasaros užimtumo ir integracijos į darbo rinką programos patvirtinimo ir lėšų skyrimo

**1. Parengto tarybos sprendimo projekto tikslai ir uždaviniai**

Teikiamu sprendimo projektu siekiama skatinti jaunimo nuo 14 iki 18 m., besimokančio savivaldybės teritorijoje esančiose ugdymo įstaigose, užimtumą bei socializaciją vasaros metu, pagerinti jaunimo profesinio orientavimo kokybę, pasitelkiant bendradarbiavimą su Molėtų rajono savivaldybės teritorijoje veikiančiais smulkaus ir vidutinio verslo subjektais, asocijuotomis verslo struktūromis, organizacijomis ir įstaigomis, ūkininkais, individualios veiklos vykdytojais.

Vykdant Molėtų rajono savivaldybės strateginio veiklos plano 2020-2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1, 5 programos 1 tikslo 1 uždavinio 4 priemonę „Jaunimo vasaros užimtumo dalinis finansavimas pagal Molėtų rajono savivaldybės tarybos tvirtinamą programą“ (toliau – Priemonė), parengta Molėtų rajono savivaldybės jaunimo vasaros užimtumo ir integracijos į darbo rinką programa, kuri nustato programos dalyvius, imtį, finansavimą.

Šio tarybos sprendimo projekto tikslas – patvirtinti Molėtų rajono savivaldybės jaunimo vasaros užimtumo ir integracijos į darbo rinką programą ir skirti lėšas programos vykdymui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 16 punktu, kuriame savivaldybės tarybai numatyta spręsti gyventojų užimtumo klausimus, bei 16 straipsnio 4 dalimi, kurioje nustatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai, bei Molėtų rajono savivaldybės jaunimo reikalų tarybos 2020 m. birželio 4 d. posėdžio protokolu Nr. V-15.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: paskatinsime jaunuolius domėtis verslu ir profesijomis, padidinsime jų užimtumą vasaros metu, jaunuoliai už darbą gaus atlygį. Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.Planuojama vasaros metu įdarbinti 10 nepilnamečių jaunuolių Molėtų rajono verslo sektoriuje.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

2020 metams planuojama 2000 Eur. Rajono savivaldybės strateginio veiklos plano 2020−2022 m. 5 programoje 05.01.01.04 priemonė „Jaunimo vasaros užimtumo dalinis finansavimas pagal Molėtų rajono savivaldybės tarybos tvirtinamą programą“.

**6. Vykdytojai, įvykdymo terminai**

Molėtų rajono savivaldybės administracija, nuo 2020 m. liepos mėnesio.